20.12.2022
RO
Jurnalul Oficial al Uniunii Europene
L 325/189
Etapa 3 – Aspectele de sănătate umană și de mediu din faza de aplicare finală În această etapă se evaluează pericolele și riscurile aplicării finale a materialului sau a substanței chimice în cauză.
Sunt avute în vedere expunerea specifică utilizării la substanța chimică sau materialul în cauză și riscurile asociate.
Obiectivul este să se evalueze dacă utilizarea unei substanțe chimice sau a unui material în aplicarea sa finală prezintă vreun risc pentru sănătatea umană sau pentru mediu.
Etapa 4 – Evaluarea sustenabilității din punctul de vedere al mediului În a patra etapă este analizat, prin ECV, impactul asupra durabilității mediului de-a lungul întregului ciclu de viață al substanțelor chimice/materialelor, evaluându-se mai multe categorii de impact, cum ar fi schimbările climatice și utilizarea resurselor.
Se analizează, de asemenea, toxicitatea și ecotoxicitatea, prin trimitere la impactul produs asupra oamenilor și a mediului de emisiile generate pe durata ciclului de viață prin compartimentele de mediu (de exemplu sol, apă, aer), inclusiv mobilitatea între compartimente, nu prin expunere directă (inclusă în etapa 3).
(1) Proprietățile periculoase ale substanței chimice sau ale materialului în cauză
(2) Aspectele de sănătate și siguranță umană ale producției și prelucrării
(3) Pericole și riscuri ale aplicării finale a substanței chimice sau a materialului în cauză
(4) Impactul asupra mediului pe tot parcursul ciclului de viață al substanței chimice sau al materialului în cauză
Figura 2: Ilustrarea aspectelor de siguranță și sustenabilitate ale substanței chimice sau materialului care face obiectul evaluării siguranței și sustenabilității.
Casetele colorate indică etapa ciclului de viață acoperită.
Punctul roșu se referă la substanța chimică sau materialul evaluat, iar punctul galben și punctul gri se referă la toate celelalte substanțe emise pe durata ciclului de viață al substanței chimice sau al materialului în cauză (de exemplu alte substanțe chimice toxice emise în timpul extracției materiilor prime sau ca urmare a energiei utilizate în procesul de producție).